Taisnā iela (Rīga)
Šis raksts ir par ielu Rīgā. Par citām jēdziena Taisnā iela nozīmēm skatīt nozīmju atdalīšanas lapu. Taisnā iela ir Rīgas iela Latgales priekšpilsētas Dārziņu apkaimē, apkaimes centrālā iela. Taisnā iela sākas pie Latgales ielas krustojuma un beidzas krustojumā ar Daugavmalas ielu. Ielas kopējais garums ir 1240 metri, tā pilnā garumā klāta ar asfaltbetona segumu. Ielā ir privātmāju un vasarnīcu apbūve, vairāki pārtikas veikali. Taisnā iela ir viena no vecākajām apkaimes ielām, izveidota 1971. gadā ar tagadējo nosaukumu, tas laika gaitā nav mainījies. Pa ielu kursē 15., 18. un 31. autobuss.